เรียน ผู้ประสานงานจังหวัดทุกท่าน

สิ่งที่ต้องดำเนินการต่อคือ ทบทวนแผนจัดตั้งเดิม ให้พยายามทำให้ทีมที่อยู่ในแต่ละ Cluster ได้ตามเกณฑ์และ Cluster ได้ตามเกณฑ์ หาก PCC Cluster หรือทีมใดที่ไม่เข้าเกณฑ์จริงๆ ให้แจ้งเหตุผล และ Confirm โดยนายแพทย์ สสจ. ได้แก่ บาง Cluster จัดมา 56,000 คน สามารถจัดใหม่เป็น 2 Cluster และแบ่งเป็น 27,000 คน กับ 29,000 คน/Cluster ซึ่งจะทำให้เกิดประโยชน์ในการจัดสรรทรัพยากร

ในการจัดสรรทรัพยากร เช่น การจัดทำแผนบุคลากร ถ้าเป็นทีมเดียวต่อ Cluster ก็จะถูกนับให้ผลิตทันตแพทย์ , เภสัชกร ซึ่งเป็นวิชาชีพที่กำหนดให้มี 1 ตำแหน่ง ใน 1 Cluster ก็จะถูกจัดให้กับ Cluster ที่เต็ม 3 Team ก่อน เป็นต้น เช่นเดียวกับการจัดสรรครุภัณฑ์ก็จะถูกจัดตามจำนวน Cluster แบบ 3 ทีมลงมาจากสำนักงบประมาณ

สำหรับการจัดสรรตำแหน่งชำนาญการพิเศษนั้น ท่านปลัดฯต้องการทราบจำนวนและจุดตั้งแม่ข่าย เพื่อนำไปขอกรอบจาก อกพ. ส่วนลำดับการขึ้นเป็น PCC ขอให้ดูตามความพร้อม โดยเฉพาะจุดที่แพทย์จะลง จำนวน PCC ที่จะจัดตั้งในแต่ละปี ต้องสอดคล้องกับการมีแพทย์ด้วย

สำหรับวิธีการปฏิบัติในการจัดทำแผนครั้งนี้ สิ่งที่เป็นหลักเกณฑ์หรือสิ่งที่คาดหวัง มีดังนี้

วัตถุประสงค์ คือ การทำแผน จัด Mapping ทีมและ Cluster ทั้ง 10 ปีของแต่ละจังหวัด และนำไปใช้ในการวางแผนการจัดหากำลังคน การจัดเตรียมครุภัณฑ์ สิ่งก่อสร้างและการกำหนดตำแหน่ง ชพ.ใน PCC (ทั้งเขตโรงพยาบาลและ รพสต.)

การคิดโควตา คิดจาก ประชากรทั้งจังหวัด หารด้วย 30,000 คน ซึ่งเป็นจำนวนที่ใช้ด้วยกันทั้งจังหวัด(ทั้ง รพ.และ รพสต.)

ชื่อของ รพสต.ที่จะเสนอเป็นที่ตั้งแม่ข่าย ให้เป็นหลักใน Zone นั้นๆ ควรเป็นหลักของ Zone เดิม

ทีมที่เหมาะสม คือ ประชากร 8,000 – 12,000 คน/ทีม จึงเป็น 24,000 – 36,000 คน/ Cluster ถ้าไม่ได้ตามนี้ถือเป็นทีมที่ไม่เหมาะสม

เรียงลำดับ ดังนี้

5.1 Cluster 3 ทีม หรือมากกว่า และเป็นทีมที่เหมาะสมทั้ง 3 ทีม

5.2 Cluster 3 ทีม หรือมากกว่า และเป็นทีมที่เหมาะสม 2 ทีม

5.3 Cluster 2 ทีม และเป็นทีมที่เหมาะสมทั้ง 2 ทีม

5.4 Cluster 3 ทีม หรือมากกว่า และเป็นทีมที่เหมาะสมเพียง 1 ทีม

5.5 Cluster 2 ทีม และเป็นทีมที่เหมาะสมเพียง 1 ทีม

5.6 Cluster 1 ทีม และเป็นทีมที่เหมาะสม

เรียงลำดับตาม PCC ที่เปิดบริการแล้วก่อน

หากจังหวัดมีความจำเป็นในการเรียงลำดับที่แตกต่าง ให้ระบุเหตุผลชี้แจงโดยละเอียด

ขอให้จังหวัดรับผิดชอบการเรียงลำดับ และแจ้งกลับ สปค.ด่วน ภายใน วันพุธที่ 28 มิ.ย นี้

ในสัปดาห์ที่ผ่านมา สปค.ได้ส่งแผนฯที่จัดเรียงไว้ในรูปแบบที่เป็น One page โดยใช้แบบฟอร์มเดิมมาจัดการใหม่เพื่อให้ดูง่ายขึ้น และจัดการข้อมูลได้ง่ายขึ้น ในการจัดทำนี้อาจมีข้อผิดพลาด ทำให้ข้อมูลสลับที่ไปบ้าง ซึ่งต้องขออภัยทุกท่านที่เกิดความผิดพลาดนี้ขึ้น และขอให้แต่ละจังหวัดช่วยเพิ่มเติมข้อมูลที่หลุดหายไปให้ด้วยนะคะ(สามารถใช้แผนฯที่ส่งมาในเดือน พ.ค มาปรับปรุงก็ได้ แล้ว Correct ส่วนที่ไม่ตรงเกณฑ์แต่ยังสามารถจัดปรับได้ หมอได้ส่งแบบฟอร์มสุดท้ายที่ สปค.ทำส่งกลับมาให้ด้วยนะคะ เพื่อเป็นตัวอย่าง แต่อาจเป็นตัวอย่างที่ยังไม่สมบูรณ์นะคะ เพราะรอพื้นที่ส่งกลับมาเหมือนกันค่ะ

ขอความอนุเคราะห์ทุกท่านช่วยกันพิจารณาและจัดทำให้เรียบร้อยค่ะ

หมออ้อ

ปล. พื้นที่ของเขตเมือง หรือพื้นที่ใดที่ทำงานร่วมกับหน่วยงานอื่น(นอก สธ.เช่น อปท., กลาโหม-รพ.ค่ายฯ เป็นต้น) ขอให้นับเป็น Cluster ด้วยเหตุผลในการดูแลประชากรทั้งหมดในพื้นที่ และในอนาคตต้องอยู่ภายใต้ DHS-Board ด้วยกัน ทำการจัดสรรทรัพยากรด้วยกัน) แต่ให้กำกับไว้ว่า เป็นหน่วยบริการร่วม นอก สธ.